**ЈАВНИ ПОЗИВ**

**ЗА ИЗБОР ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ ПОРОДИЧНИХ КУЋА И СТАНОВА**  **ПУТЕМ УГРАДЊЕ СОЛАРНИХ ПАНЕЛА ЗА ПРОИЗВОДЊУ ЕЛЕКТРИЧНЕ ЕНЕРГИЈЕ ЗА СОПСТВЕНЕ ПОТРЕБЕ И УНАПРЕЂЕЊЕ ТЕРМОТЕХНИЧКОГ СИСТЕМА ПУТЕМ УГРАДЊЕ КАЛОРИМЕТАРА, ЦИРКУЛАЦИОНИХ ПУМПИ, ТЕРМОСТАТСКИХ ВЕНТИЛА И ДЕЛИТЕЉА ТОПЛОТЕ НА ТЕРИТОРИЈИ ГРАДА НИША У 2022. ГОДИНИ**

У оквиру реализације Одлуке о бесповратном суфинансирању активности на инвестиционом одржавању и унапређењу енергетских својстава стамбених зграда, породичних кућа и станова у 2022. години (,,Службени лист Града Ниша“, број 10/22), (у даљем тексту: Одлука), расписује се Јавни позив ради избора привредних субјеката који се баве производњом, услугама и радовима на енергетској санацији стамбених објеката путем уградње соларних панела за производњу електричне енергије за сопствене потребe и унапређењу термотехничких система путем уградње калориметара, циркулационих пумпи, термостатских вентила и делитеља топлоте. Eнергетскa санација у домаћинствима спроводи се кроз сарадњу са привредним субјектима који пружају услуге, изводе радове у вези уградње соларних панела за производњу електричне енергије и радове на унапређењу термотехничких система путем уградње калориметара, циркулационих пумпи, термостатских вентила и делитеља топлоте, а крајњи корисници бесповратних средстава су домаћинства на територији Града Ниша. Домаћинства која остваре право на суфинансирање могу набавити добра или услуге искључиво од привредних субјеката изабраних путем овог јавног позива.

Циљ спровођења мере енергетске санације је унапређење енергетске ефикасности и повећано коришћење обновљивих извора енергије у домаћинствима на територији Града Ниша.

**I ПРЕДМЕТ**

Предмет Јавног позива је спровођење следећих мера енергетске ефикасности:

1. набавка и уградња соларних панела, инвертера и пратеће инсталације за породичне куће за производњу електричне енергије за сопствене потребе,уградње двосмерног мерног уређаја за мерење предате и примљене електричне енергије, израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем.

Снага соларних панела не може бити већа од одобрене снаге мерног места, која је наведена у рачуну за утрошену електричну енергију, а максимално до 6 kW.

1. унапређење термотехничких система зграде путем замене система или дела система ефикаснијим системом путем:

(1) Уградње електронски регулисаних циркулационих пумпи за породичне куће;

(2) Опремања система грејања са уређајима за регулацију и мерење предате  
количине топлоте објекту (калориметри, делитељи топлоте, баланс вентили) за станове.

**II ПРАВО УЧЕШЋА НА ЈАВНОМ ПОЗИВУ**

На јавном позиву могу учествовати привредни субјекти који врше набавку, пружају услуге, изводе радове и уградњу материјала, опреме, уређаја и испуњавају следеће услове:

* да су уписани у регистар АПР-а, а регистровани су као привредна друштва и предузетници најмање шест месеци до дана подношења пријаве;
* да над њима није покренут стечајни поступак или поступак ликвидације;
* да имају важеће атесте за материјале и производе на српском језику или на страном језику уз приложени званични превод;
* да имају запосленог или на неки други начин ангажованог инжењера који поседује лиценцу у складу са законом којим се уређује изградња објеката, а који ће бити задужен за израду извештаја за уграђену инсталацију соларних панела за производњу електричне енергије (само за меру 1 овог јавног позива);
* да дају гаранцију на инвертер од минимално 5 (пет) година и на соларне панеле од минимално 10 (десет) година (само за меру 1 овог јавног позива).

**III ДОКУМЕНТАЦИЈА КОЈУ ЈЕ ПОТРЕБНО ПРИЛОЖИТИ ПРИ ПОДНОШЕЊУ**

**ПРИЈАВЕ**

Подносилац пријаве доставља следећу документацију:

1. Пријавни образац (Прилог 1), у 3 (три) примерка (оригинал и две копије);
2. Потписану изјаву (Образац 1);
3. Потписане сагласности:
   * + Образац 2, уколико се привредни субјекат изјасни да жели сам да прибавља Решење о упису у одговарајући регистар;

или

* + - Образац 3, уколико је привредни субјекат сагласан да орган за потребе поступка може извршити увид, прибавити и обрадити податке о чињеницама о којима се води службена евиденција, а који су неопходни у поступку одлучивања.

1. Важеће атесте за материјале и производе на српском језику или на страном језику уз приложени званични превод;
2. Решење о упису у регистар привредних субјеката (у случају да привредни субјект сам прибавља Решење о упису у одговарајући регистар);
3. Доказ да привредни субјекат има запосленог или на неки други начин ангажованог инжењера (само за меру 1 овог јавног позива) који доказује кроз:
   * Копију личне лиценце издате од Инжењерске коморе Србије или други одговарајући доказ надлежног органа о поседовању важеће лиценце, а којом му се омогућава израда извештаја за уграђену инсталацију соларних панела за производњу електричне енергије;
   * Потврду о важењу лиценце;
   * Правни основ радног ангажовања у виду фотокопије уговора о раду или копија другог правног основа у складу са Законом о раду и
   * М образац (ознака подобразаца зависи од основа ангажовања па у складу са тим и доставити исти) или други одговарајући доказ о пријави на обавезно социјално осигурање; У случају да понуђач нема одговарајући М образац, уз фотокопију наведеног уговора мора поднети доказ да је пријаву на обавезно социјално осигурање, односно своје обавезе у вези са наведеним, извршио. У складу са чланом 197. Закона о раду, прихватиће се следеће врсте уговора ван радног односа: Уговор о привременим и повременим пословима (само за лица која нису запослена или су запослена на непуно радно време); Уговор о делу (само ради обављања послова који су ван делатности послодавца, која (делатност) ће бити кључна за тумачење основаности закључења ове врсте уговора о радном ангажовању); Уговор о допунском раду.

7. Изјава о гаранцији на инвертер и соларне панеле (за меру 1 овог јавног позива).

За предузетнике је потребно да изјаву достави лице које је регистровало обављање делатности као предузетник. За друге потребно је доставити изјаву директора. Ова изјава мора бити дата након датума објављивања јавног позива.

У случају да је оснивач привредног субјекта страно правно лице, узима се изјава коју ће дати законски заступник привредног субјекта као подносиоца захтева. Уколико постоји више законских заступника подносиоца захтева потребно је да сви доставе наведену изјаву која не мора бити оверена код нотара.

У случају да је оснивач привредног субјекта страно физичко лице потребно је да сви законски заступници привредног субјекта подносиоца захтева доставе наведену изјаву која не мора бити оверена код нотара.

**IV ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на званичној интернет страници Града Ниша [www.ni.rs](http://www.ni.rs) и Канцеларије за локални економски развој [www.investnis.rs](http://www.investnis.rs) и садржи:

* Комплетан текст Јавног позива;
* Прилог 1 - Пријавни образац
* Образац 1 – Изјава подносиоца пријаве;
* Образац 2 и Образац 3;
* Критеријуми и начин бодовања за оцену Пријаве (не попуњавати).

**V КРИТЕРИЈУМИ ЗА ИЗБОР ПРИВРЕДНИХ СУБЈЕКАТА**

Критеријуми за рангирање привредних субјеката обухватају следеће:

1. цене за:

- опрему и кровну уградњу за соларну електрану капацитета 6 kW инсталисане снаге соларних панела, укључујући и уградњу и пратеће инсталације за производњу електричне енергије;

- набавку и уградњу двосмерног мерног уређаја за мерење предате и примљене електричне енергије;

- израду предмера и предрачуна, извештаја о уградњи соларних панела и уградњи мерног места који је у складу са законом неопходан приликом прикључења на дистрибутивни систем.

Цене је потребно исказати по наведним ставкама са обрачунатим ПДВ-ом, а потребну опрему предвидети по правилима о раду дистрибутивног система ОДС-а.

1. рок важења цена за меру за коју се конкурише;
2. рок важења гаранције на инвертер (минимално 5 (пет) година) и соларне панеле (минимално 10 (десет) година) и процењени износ производeне електричне енергије у периоду од 3 (три) године (за инсталисану снагу соларних панела 6 kW. Очекивани износ је 15.000 kWh.

Критеријуми за рангирање привредних субјеката који врше набавку и изводи радове на уградњи електронски регулисаних циркулационих пумпи за породичне куће, опремање система грејања са уређајима за регулацију и мерење предате количине топлоте објекту (калориметри, делитељи топлоте, баланс вентили за станове) обухватају следеће:

1. цене кључних добара заједно са уградњом за меру за коју се конкурише;
2. рок важења цена за меру коју конкуришу;

Јавним позивом се одређује максимални број бодова по сваком од критеријума и број бодова по поткритеријумима, ако су поткритеријуми дефинисани у оквиру појединих критеријума.

Укупан максимални број бодова по свим критеријумима и поткритеријумима примењеним на поједини Програм не може прећи 100.

**VI МЕСТО И РОК ДОСТАВЉАЊА ПРИЈАВА**

Подносиоци пријаву за учешће на јавном позиву попуњавају на српском језику, ћириличним писмом.

Попуњени, оверени и одштампани пријавни образац у три примерка (један оригинал и две копије) и пратећу документацију доставити са назнаком: **„Пријава по јавном позиву за избор привредних субјеката у спровођењу мера енергетске санације породичних кућа и станова путем уградње соларних панела за производњу електричне енергије за сопствене потребе и унапређење термотехничког система путем уградње калориметара, циркулационих пумпи, термостатских вентила и делитеља топлоте на територији Града Ниша у 2022. години“ – не отварати,** са пуном адресом пошиљаоца на полеђини коверте.

Комплетна конкурсна документација се доставља у затвореној коверти.

Пријаве доставити поштом на адресу:

**Град Ниш**

**Градска управа за органе Града и грађанска стања**

**ул. Николе Пашића бр. 24, Ниш**

**за**

**-Комисију за реализацију мера енергетске санације-**

или лично на писарници Градске управе за органе Града и грађанска стања, ул. Николе Пашића бр. 24, Ниш.

Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин (нпр. факсом или електронском поштом) неће бити узете у разматрање. Неблаговремене пријаве неће бити узете у разматрање.

Рок за подношење пријава је 15 дана од дана објављивања, закључно са **01.09.2022.** године.

За све додатне информације и обавештења подносилац пријаве може се обратити на контакт телефон 018/504-658.

За информације у вези Јавног позива можете се обратити на електронску адресу: е-mail: [kler@gu.ni.rs](mailto:kler@gu.ni.rs)

Сва питања и одговори биће објављени на званичној интернет страници Града Ниша [www.ni.rs](http://www.ni.rs) и Канцеларије за локални економски развој [www.investnis.rs](http://www.investnis.rs).

**VII ОДБАЦИВАЊЕ И ОДБИЈАЊЕ ПРИЈАВЕ**

Пријава ће се сматрати неуредном ако у достављеној писаној форми недостаје било који документ из одељка III Јавног позива. Уколико подносилац пријаве у остављеном року не изврши допуну, пријава ће у том случају решењем бити одбачена.

Пријава са документацијом чија садржина није у складу са Јавним позивом се не оцењује и решењем ће бити одбијена.

**VIII ОЦЕНА, ИЗБОР И ОБЈАВЉИВАЊЕ**

**ОДЛУКЕ О ИЗБОРУ ПРИВРЕДНИХ СУБЈЕКАТА**

Оцењивање и рангирање приспелих пријава привредних субјеката врши се применом критеријума из одељка V КРИТЕРИЈУМИ ЗА ИЗБОР ПРИВРЕДНИХ СУБЈЕКАТА и Правилникa о суфинансирању енергетске санације породичних кућа и станова путем уградње соларних панела за производњу електричне енергије за сопствене потребе и унапређење термотехничког система путем уградње калориметара, циркулационих пумпи, термостатских вентила и делитеља топлоте.

У току поступка оцене и избора привредних субјеката Комисија може да од Подносиоца пријаве, према потреби, затражи додатну документацију и информације.

Комисија разматра пријаве и у складу са Правилником утврђује прелиминарну ранг листу директних корисника.

Прелиминарну ранг листу директних корисника, Комисија објављује на огласној табли органа и служби Града Ниша, званичној интернет страници Града Ниша [www.ni.rs](http://www.ni.rs) и званичној интернет страници Канцеларије за локални економски развој [www.investnis.rs](http://www.investnis.rs). у року од 15 (петнаест) дана од дана истека рока за подношење пријава.

Учесници Јавног позива имају право увида у поднете пријаве и приложену документацију по утврђивању прелиминарне ранг листе директних корисника, у року од 3 (три) дана од дана објављивања листе.

На прелиминарну листу директних корисника, учесници конкурса имају право приговора Комисији у року од 8 (осам) дана од дана њеног објављивања.

Комисија је дужна да размотри поднете приговоре на прелиминарну ранг листу директних корисника, као и да донесе решење по приговору, које мора бити образложено, у року од 15 (петнаест) дана од дана његовог пријема.

О спроведеном поступку Комисија води записник и сачињава предлог коначне Одлуке о избору директних корисника у спровођењу мера енергетске санације и исти доставља Градском већу Града Ниша на усвајање.

Градско веће Града Ниша доноси Решење о избору директних корисника у спровођењу мера енергетске санације путем уградње соларних панела за производњу електричне енергије за сопствене потребе и мере унапређења термотехничких система путем уградње калориметара, циркулационих пумпи, термостатских вентила и делитеља топлоте.

Решење Градског већа Града Ниша о избору директних корисника у спровођењу мера енергетске санације путем уградње соларних панела за производњу електричне енергије за сопствене потребе и мере унапређења термотехничких система путем уградње калориметара, циркулационих пумпи, термостатских вентила и делитеља топлоте објављује се на огласној табли органа и служби Града Ниша, у ул. Николе Пашића бр. 24, Ниш, званичној интернет страници страници Града Ниша [www.ni.rs](http://www.ni.rs). и званичној интернет страници страници Канцеларије за локални економски развој [www.investnis.rs](http://www.investnis.rs).

**IX НАЧИН РЕАЛИЗАЦИЈЕ ДОДЕЉЕНИХ СРЕДСТАВА**

Град Ниш ће закључити Споразум о техничкој сарадњи у спровођењу мере енергетске санације са директним корисницима који буду изабрани. Предмет споразума ће бити обавезе обеју страна по Јавном позиву.

Након потписивања Споразума о техничкој сарадњи са директним корисницима, који буду изабрани, Град Ниш ће расписати и спровести поступак одабира крајњих корисника. Крајњи корисници ће бити у обавези да приликом конкурисања доставе профактуру/предрачун издат од стране директних крисника са листе.

Бесповратна средства се додељују крајњим корисницима за соларне панеле капацитета до и једнако 6 kW, а разлику за соларне панеле капацитета преко 6 kW до укупне вредности радова према предрачуну изабраног директног корисника сносиће крајњи корисник.

Након избора крајњих корисника и утврђивања њиховог коначног броја по директном кориснику, закључиће се тројни уговори између Града Ниша, директног корисника и крајњег корисника о реализацији предметних мера енергетске санације.

Град Ниш ће вршити пренос средстава искључиво директним корисницима, не крајњим корисницима, након што појединачни крајњи корисник изврши уплату целокупне своје обавезе директном кориснику и након завршетка реализације мере.

Услов да се пренесу средства директном кориснику је потврда Комисије за реализацију мера енергетске санације да су радови изведени како је предвиђено предмером и предрачуном, који је крајњи корисник предао када се пријавио за суфинансирање уградње соларних панела/мере унапређења термотехничких система путем уградње калориметара, циркулационих пумпи, термостатских вентила и делитеља топлоте, а све у складу са записником Комисије о обављеном изласку на терен и након извршених радова.

Град Ниш ће вршити пренос средстава изабраним директним корисницима у складу са закљученим уговором. Крајњи корисник ће сам сносити трошкове изведених радова који буду већи од износа субвенције наведених у члану 6. Правилника (максималног износа учешћа Града Ниша).

Контролу извршења уговорених обавеза извршиће Канцеларија за локални економски развој, у сарадњи са Комисијом за реализацију мера енергетске санације.

Директни корисници су дужни да Комисији за реализацију мера енергетске санације, омогуће контролу реализације активности и увид у сву потребну документацију.

Директни корисници до 01.12.2022. године достављају Канцеларији за локални економски развој, захтев за исплату средстава за суфинансирање мере енергетске санације по основу обављених радова или извршених услуга. Уз захтев достављају фотокопију издатог рачуна за извршене радове и услуге.

Пренос средстава врши се у складу са прописима којима се уређује пренос средстава, а након што:

1. Директни корисник достави потврду Комисије, да су радови стварно изведени како је предвиђено предмером и предрачуном који је крајњи корисник предао када се пријавио на Јавни позив;
2. Крајњи корисник потпише уговор о потпуном снабдевању са нето мерењем са ЕПС снабдевањем. (за меру 1 овог јавног позива);
3. ОДС изда Акт о прикључењу, прикључи купца - произвођача на дистрибутивни систем и упише га у регистар купца - произвођача. (за меру 1 овог јавног позива);
4. Директни корисник достави захтев за исплату средстава;
5. Директни корисник достави потврду да је крајњем кориснику предао све потребне атесте и сву пратећу документацију (гаранција);
6. Крајњи корисник, директном кориснику изврши уплату за извршене радове/пружене услуге, у износу умањеном за одобрена бесповратна средства у односу на целокупну обавезу.

На основу захтева за исплату и записника Комисије, Градска управа за финансије врши исплату из буџета директном кориснику.

Број:

У Нишу,

**ГРАДСКО ВЕЋЕ ГРАДА НИША**

**ПРЕДСЕДНИЦА**

Драгана Сотировски

|  |  |
| --- | --- |
| **БРОЈ ПРИЈАВЕ** | *(попуњава јединица локалне самоуправе)* |

**СПРОВОЂЕЊЕ МЕРА ЕНЕРГЕТСКЕ САНАЦИЈЕ ПОРОДИЧНИХ КУЋА И СТАНОВА ПУТЕМ УГРАДЊЕ СОЛАРНИХ ПАНЕЛА ЗА ПРОИЗВОДЊУ ЕЛЕКТРИЧНЕ ЕНЕРГИЈЕ ЗА СОПСТВЕНЕ ПОТРЕБЕ И УНАПРЕЂЕЊЕ ТЕРМОТЕХНИЧКОГ СИСТЕМА ПУТЕМ УГРАДЊЕ КАЛОРИМЕТАРА, ЦИРКУЛАЦИОНИХ ПУМПИ , ТЕРМОСТАТСКИХ ВЕНТИЛА И ДЕЛИТЕЉА ТОПЛОТЕ НА ТЕРИТОРИЈИ ГРАДА НИША У 2022. ГОДИНИ**

***ПРИЈАВНИ ФОРМУЛАР***

|  |  |
| --- | --- |
| ***НАЗИВ ПРИВРЕДНОГ СУБЈЕКТА*** |  |

**ПРИЈАВА**

**НА ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ ПОРОДИЧНИХ КУЋА И СТАНОВА ПУТЕМ УГРАДЊЕ СОЛАРНИХ ПАНЕЛА ЗА ПРОИЗВОДЊУ ЕЛЕКТРИЧНЕ ЕНЕРГИЈЕ ЗА СОПСТВЕНЕ ПОТРЕБЕ И УНАПРЕЂЕЊЕ ТЕРМОТЕХНИЧКОГ СИСТЕМА ПУТЕМ УГРАДЊЕ КАЛОРИМЕТАРА, ЦИРКУЛАЦИОНИХ ПУМПИ , ТЕРМОСТАТСКИХ ВЕНТИЛА И ДЕЛИТЕЉА ТОПЛОТЕ НА ТЕРИТОРИЈИ ГРАДА НИША У 2022. ГОДИНИ**

***1. ОСНОВНИ ПОДАЦИ О ПРИВРЕДНОМ СУБЈЕКТУ***

|  |  |  |  |
| --- | --- | --- | --- |
| **1.** | **Пун назив привредног субјекта** | |  |
| **2.** | **Правна форма** | |  |
| **3.** | **Скраћени назив правног лица** | |  |
| **4.** | **Матични број** | |  |
| **5.** | **Порески идентификациони број** | |  |
| **6.** | **Седиште** | **Место** |  |
| **Јединица локалне самоуправе** |  |
| **Поштански број** |  |
| **7.** | **Адреса за слање поште**  **(навести и поштански број)** | |  |
| **8.** | **Број телефона** | |  |
| **9.** | **Број факса** | |  |
| **10.** | **Електронска пошта** | |  |
| **11.** | **Интернет адреса** | |  |

***2. ПОДАЦИ О ЗАКОНСКОМ ЗАСТУПНИКУ***

|  |  |  |
| --- | --- | --- |
| **12.** | **Име и презиме** |  |
| **13.** | **Пол** | 🞏 мушки 🞏 женски |
| **14.** | **Телефон** |  |
| **15.** | **Мобилни телефон** |  |
| **16.** | **Електронска пошта** |  |

***3. ПРОФИЛ ПРИВРЕДНОГ СУБЈЕКТА***

|  |  |  |
| --- | --- | --- |
| **17.** | **Година оснивања** |  |
| **18.** | **Назив и шифра делатности** |  |
| **19.** | **Према подацима из финансијског извештаја за 2021. годину привредни субјект је разврстан у:** | 🞏 микро  🞏 мало  🞏 средње  🞏 остало |
| **21.** | **Опис делатности** |  |

**4. ЦЕНОВНИК**

**Напомена – све цене морају бити дате у РСД са ПДВ-ом**

|  |  |  |  |
| --- | --- | --- | --- |
| \*Уградња соларних панела капацитета 6 kW инсталисане снаге, пратећих носача панела, инвертера и остале неопходне инсталације за производњу електричне енергије, уградња двосмерног мерног уређаја за мерење предате и примљене електричне енергије, израда извештаја извођача радова о уградњи соларних панела и пратеће инсталације за производњу електричне енергије, као и извештаја о уградњи мерног места који је у складу са законом неопходан приликом прикључења на дистрибутивни систем | | | |
| Назив производа | Цена материјала | Цена уградње | Укупна цена |
| Опрема и кровна уградња за соларну електрану капацитета 6 kW инсталисане снаге соларних панела, инвертер и остала пратећа инсталације за производњу електричне енергије која је неопходна приликом прикључења на дистрибутивни систем |  |  |  |
| Набавка и уградња двосмерног мерног уређаја за мерење предате и примљене електричне енергије |  |  |  |
| Израда предмера и предрачун, као и извештаја о уградњи соларних панела и уградњи мерног места који је у складу са законом неопходан приликом прикључења на дистрибутивни систем неопходан приликом прикључења на дистрибутивни систем | (унети укупну цену) | | |

\* Цене дати по наведним ставкама а потребну опрему предвидети по Правилима о раду дистрибутивног система ОДС-а

|  |  |  |  |
| --- | --- | --- | --- |
| \* Уградња електронски регулисаних циркулационих пумпи за породичне куће, опремање система грејања са уређајима за регулацију и мерење предате количине топлоте објекту(калориметри, делитељи топлоте, баланс вентили за станове) | | | |
| Назив производа | Цена материјала | Цена уградње | Укупна цена |
| Уградња електронски регулисане циркулационе пумпе за породичне куће |  |  |  |
| Опремање система грејања за регулацију и мерење предате количине топлоте на објекту(калориметри, делитељи топлоте, баланс вентили за станове) |  |  |  |

\*Навести у оквиру опремања система грејања са којим уређајем се конкурише и цену

***5. Рок важења цена и гаранције***

Рок важења цена наведених под тачком 4 износи\_\_\_\_\_\_\_\_\_\_\_\_\_дана

Рок важења гаранције на инвертер\_\_\_\_\_\_\_\_\_\_\_\_\_\_\_\_(минимално 5 година)

Рок важења гаранције на соларне панеле\_\_\_\_\_\_\_\_\_\_\_(минимално 10 година)

Процењени износ произведене електричне енергије у периоду од три године\_\_\_\_\_\_\_\_\_\_ (оквирно 15.000 kWh)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Потпис и печат подносиоца**

ОБРАЗАЦ 1

**ИЗЈАВА**

Ја, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, број ЛК \_\_\_\_\_\_\_\_\_\_\_\_\_\_\_\_\_\_

*(име и презиме) (број личне карте)*

законски заступник привредног субјекта\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(назив привредног субјекта)*

матични број: \_\_\_\_\_\_\_\_\_\_\_\_\_, изјављујем да прихватам све услове наведене у Јавном позиву за учешће привредних субјеката у спровођењу мере енергетске санације породичних кућа и станова путем уградње соларних панела за производњу електричне енергије за сопствене потребe и и унапређењу термотехничких система путем уградње калориметара, циркулационих пумпи, термостатских вентила и делитеља на територији Града Ниша.

Такође изјављујем, под пуном материјалном и кривичном одговорношћу, да:

* су сви дати наводи у пријави и пратећој документацији истинити, потпуни и одговарају стварном стању,
* привредном субјекту није изречена ни трајна, ни привремена правоснажна мера забране обављања делатности у последње две године и
* власници/оснивачи и законски заступници нису правноснажно осуђивани за кривична дела против привреде, кривична дела против животне средине, кривично дело примања или давања мита, кривична дела против права по основу рада, кривичних дела као чланови организоване криминалне групе, кривично дело преваре и друга кривична дела која се гоне по службеној дужности, као и да се против њих не води истрага нити кривични поступак.

**У \_\_\_\_\_\_\_\_\_\_\_\_,**

**Датум \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**Потпис и печат законског заступника**

ОБРАЗАЦ 2

Упознат/а сам са одредбом члана 103. став 1. Закона о општем управном поступку („Службени гласник РС“, бр. 18/2016 и 95/2018-аутентично тумачење), којом је прописано да у поступку који се покреће по захтеву странке орган може да врши увид, прибавља и обрађује податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе податке неопходне за одлучивање органа, захтев за покретање поступка ће се сматрати неуредним.

Поступак покрећем код Града Ниша - Пријаве за Јавни позив / Конкурс за учешће привредних субјеката у спровођењу мера енергетске санације породичних кућа и станова путем уградње соларних панела за производњу електричне енергије за сопствене потребe и и унапређењу термотехничких система путем уградње калориметара, циркулационих пумпи, термостатских вентила и делитеља топлоте које се финансирају из буџета Града Ниша за 2022. годину и тим поводом дајем следећу

**И З Ј А В У**

Иако је орган обавезан да изврши увид, прибави и обради податке о чињеницама о којима се води службена евиденција, а који су неопходни у поступку одлучивања, **изјављујем да ћу сам/а за потребе поступка прибавити (заокружити)**:

1. Решење о упису у одговарајући регистар

Упознат/а сам да уколико не поднесем наведене податке неопходне за одлучивање органа, захтев за покретање поступка ће се сматрати неуредним, и да мој захтев неће бити разматран од стране комисије коју решењем образује градско веће.

..........................................

(место)

..........................................

(датум)

.........................................................................

(потпис и печат одговорног лица)

ОБРАЗАЦ 3

Упознат/а сам са одредбом члана 103. став 1. Закона о општем управном поступку („Службени гласник РС“, бр. 18/2016 и 95/2018-аутентично тумачење), којом је прописано да у поступку који се покреће по захтеву странке орган може да врши увид, прибавља и обрађује податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе податке неопходне за одлучивање органа, захтев за покретање поступка ће се сматрати неуредним.

Поступак покрећем код Града Ниша - Пријаве за Јавни позив / Конкурс за учешће привредних субјеката у спровођењу мера енергетске санације породичних кућа и станова путем уградње соларних панела за производњу електричне енергије за сопствене потребe и и унапређењу термотехничких система путем уградње калориметара, циркулационих пумпи, термостатских вентила и делитеља топлоте које се финансирају из буџета Града Ниша за 2022. годину и тим поводом дајем следећу

**И З Ј А В У**

**Сагласaн/а сам да орган** за потребе поступка може **извршити увид, прибавити и обрадити податке** о чињеницама о којима се води службена евиденција[[1]](#footnote-1), а који су неопходни у поступку одлучивања.

..........................................

(место)

..........................................

(датум)

.........................................................................

(потпис и печат одговорног лица)

1. Документa о чињеницама о којима се води службена евиденција су: Решење о упису у регистар надлежног органа [↑](#footnote-ref-1)